Entoni Perkins

Entoni Perkins (; ) — ABŞ aktyoru.

 Həyatı 
Entoni Perkins 4 aprel 1932-ci ildə anadan olmuşdur. Onun atası aktyor Osqud Perkins 1930-cu illərdə Brodveyin sahibi idi. O vəfat edəndə, oğlunun 5 yaşı var idi. Özünün biseksuallığını gizlətməyən zəif, utancaq aktyor televiziya aktyoru kimi fəaliyyətə başlayır. İlk kino rolunu isə rejissor Corc Kyukorun "Aktrisa" filmində ifa etmişdi.

Perkins 1957-ci ildə ilk dəfə olaraq Ən yaxşı ikinci plan kişi roluna görə "Oskar" mükafatına namizəd olmuşdur. Onun ifa etdiyi bu rol Uilyam Uaylerin "Qızıl Palma Budağı"na layiq görülmüş "Dostluq nəsihəti" filmindəki Coş Börduell idi. O, eləcə də Sofi Lorenlə bir neçə filmdə çəkilmiş, Orson Uellslə işləmiş və 1961-ci ildə "Brahmsı sevirsinizmi?" filmindəki roluna görə Ən yaxşı kişi roluna görə Kann kinofestivalının mükafatına layiq görülmüşdür.

Onun ən uğurlu ifası "Psixo" filmindəki məşhur və unudulmaz Norman Beyts rolu oldu. Maraqlıdır ki, bu filmdən sonra onun karyerası enişə doğru getdi. O, öz istedadının qurbanı oldu. Tamaşaçılar artıq onu hər hansı başqa rolda təsəvvür edə bilmirdilər. Perkins bu filmin davamı olan daha 3 filmdə də çəkildi. Bu filmlərdən birinin rejissoru o özü idi. 1988-ci ildə o, kannibalizm mövzusunda "Şanslı" filmini çəkir. Qara komediya janrında çəkilmiş bu film onun ikinci və sonuncu rejissor işi idi.

Entoni Perkins 60 yaşında QİÇS xəstəliyindən vəfat etmişdir.

 Şəxsi həyatı 
Aktyorun həyat yoldaşı Berri Berenson olmuşdur. O, 11 sentyabr 2001-ci ildə baş vermiş terror aktlarında təyyarələrin birində həlak olmuşdur. Perkins və Berensonun övladları: Oz Perkins aktyor, Elvis Perkins isə musiqiçi kimi fəaliyyət göstərirlər.

 Filmoqrafiya 

 Aktyorluq fəaliyyəti 
 Aktrisa (1953) / The Actress
 Dostluq nəsihəti (1956) / Friendly Persuasion
 Çimərlikdə (1959) / On The Beach
 Yaşıl məkanlar (1959) / Green Mansions
 Psixo (film, 1960) / Psycho
 Brahmsı sevirsinizmi? (1961) / Goodbye Again
 Mühakimə (1962) / Le Procès
 Füsunkar səfeh qız (1964) / Une ravissante idiote
 Paris yanırmı? (film, 1966) / Paris brûle-t-il?
 Şirin zəhər (1968) / Pretty Poison
 Hiylə-22 (1970) / Catch-22
 Qapı arxasında kimsə var (1971) / Quelqu’Un Derriere La Porte
 Həyat və hakim Roy Binin vaxtları (1972) / The Life and Times of Judge Roy Bean
 Şərq ekspressində qətl (1974) / Murder in the Orient express
 Mollini sevərkən (1974) / Lovin' Molly
 Qara oyuq (1979) / The Black Hole
 Şimal dənizində işğal (1979) / North Sea Hijack
 Qış qətli (1979) / Winter Kills
 Psixo 2 (1983) / Psycho 2
 Psixo 3 (1986) / Psycho 3
 Napoleon və Jozefina (1987) / Napoleon And Josephine: A Love Story
 Zülmət qızı (1989) / Daughter Of Darkness
 Psixo 4: Başlanğıc (1990) / Psycho 4: The Beginning
 Qalın meşədə (1992) / In the Deep Woods

 Rejissorluq fəaliyyəti 
 Psixo 3 (1986) / Psycho 3
 Şanslı (1988) / Lucky Stiff

 İstinadlar 
.

 Xarici keçidlər 


Kateqoriya:ABŞ aktyorları
Kateqoriya:Nyu-Yorkda doğulanlar
Kateqoriya:Hollivudda vəfat edənlər
Kateqoriya:QİÇS-lə bağlı xəstəliklərdən vəfat edənlər
Kateqoriya:Kolumbiya Universitetinin məzunları
Kateqoriya:Edqar Allan Po mükafatı qalibləri
Kateqoriya:XX əsr müğənniləri
Kateqoriya:İngilis mənşəli ABŞ şəxsləri
Kateqoriya:XX əsr aktyorları
Kateqoriya:Epic Records artistləri
Kateqoriya:ABŞ film rejissorları
Kateqoriya:ABŞ müğənniləri